অবন্তিকা মোহন

প্রিয়াঙ্কা মোহন কৈথ, যিনি তার মঞ্চ নাম অবন্তিকা মোহন সম্বোধনেই বেশি পরিচিত, তিনি একজন ভারতীয় অভিনেত্রী এবং মডেল। তিনি যক্ষী - ফেইথফুলি ইয়োরস নামক পূর্ণদৈর্ঘ্য চলচ্চিত্রে অভিনয়ের মাধ্যমে অভিনয় জগতে আত্মপ্রকাশ করেন। পরে তিনি টিভি ধারাবাহিক আত্মসখী এর মাধ্যমে জনপ্রিয়তা অর্জন করেন।

 জীবনের প্রথমার্ধ 
অবন্তিকা মোহনের জন্ম ও প্রতিপালন দুবাইতে হয়েছে। তার বাবা-মা কালিকট অঞ্চলের অধিবাসী। তিনি মডেলিং -কে পেশা হিসাবে নেওয়ার জন্য কেরালায় ফিরে আসেন, অবন্তিকা মিস মালাবার ২০১১ সৌন্দর্য প্রতিযোগীতা এবং মিস পারফেক্ট ২০১০ সৌন্দর্য প্রতিযোগীতায় বিজয়ী হন। তিনি একজন প্রশিক্ষিত নৃত্যশিল্পী। সৌন্দর্য প্রতিযোগিতায় জয়লাভের পর, তিনি অভিনয়ের প্রস্তাব পেতে শুরু করেন এবং চলচ্চিত্র জগতে প্রবেশের সিদ্ধান্ত নেন।

 কর্মজীবন 
অবন্তিকা ২০১২ সালে অভিরাম সুরেশ উন্নিথান পরিচালিত যক্ষী - ফেইথফুলি ইয়োরস নামক চলচ্চিত্রে অভিনয় করেন,, যেখানে সকল নবাগত অভিনেতা-অভিনেত্রীরা প্রধান ভূমিকায় অভিনয় করেছিলেন। এই ছবিতে অবন্তিকাকে নাগযক্ষী নামের একটি অতিলৌকিক চরিত্রে অভিনয় করতে দেখা গেছে। ২০১৩ সালে, তিনি মালায়ালাম কৌতুকমুখী চলচ্চিত্র মিস্টার বিন - দ্য লাফ রায়ট -এর অংশ ছিলেন, এর পরে অবন্তিকা নীলাকাশম পাচাকদল চুভান্না ভূমিতে চলচ্চিত্রে অভিনয় করেন।

অবন্তিকা আলারাম (২০১৪) নামক ভৌতিক চলচ্চিত্রের মাধ্যমে তামিল চলচ্চিত্র জগতে অভিষেক করেন। তার পরবর্তী মুক্তিপ্রাপ্ত ছবি ছিল ভুন্ডিলে মাঞ্চি কালাম মুন্ডু মুন্ডুনা, যা তার প্রথম তেলুগু ছবি। এরপর তিনি নবাগত পরিচালক শ্যাম মোহনের রোমাঞ্চধর্মী ছবি ৮:২০ -এ অভিনয় করেন যার জন্য সমালোচক এবং দর্শকদের কাছ থেকে তিনি তার অভিনয়ের জন্য প্রশংসা অর্জন করেন। অবন্তিকা মালে বরুভা মুন্না ছবিতে অভিনয়ের জন্য চুক্তিবদ্ধ হয়েছিলেন। তিনিসমগ্র গণেশ পরিচালিত একটি হিন্দি ছবিতে অভিনয়ের জন্য চুক্তিবদ্ধ। তিনি রাজভিন পারভাই রানিয়িন পাক্কাম চলচ্চিত্রে অভিনয় করার জন্য চুক্তিবদ্ধ যা পরিচালনা করবেন আজাগু রাজ।

 ব্যক্তিগত জীবন 
অবন্তিকা ২০১৭ সালে অনিল কুমার কাইন্থকে বিয়ে করেন। এই দম্পতির একটি ছেলে আছে যার নাম রুদ্রৌণশ কাইন্থ।

 চলচ্চিত্র তালিকা 
বছর চলচ্চিত্র ভূমিকা ভাষা মন্তব্য ২০১২ যক্ষী - বিশ্বস্তভাবে তোমার নাগায়াক্ষী মালায়ালাম ২০১৩ মিঃ বিন নীতা মালায়ালাম নীলাকাশম পচাকদল চুভান্না ভূমি ফাতেমা মালায়ালাম কুমিরের প্রেমের গল্প নিত্যা মালায়ালাম ২০১৪ আলারাম মালার্কডি তামিল  বুন্দিলে মাঞ্চি কালাম মুন্ডু মুন্ডুনা উজ্জ্বলা তেলুগু ৮ : ২০ রুচি মালায়ালাম  ২০১৬ প্রীতিয়াল্লি সাহাজা কন্নড়  ২০১৮ রাজভিন পারভাই রানিয়িন পাক্কাম অবন্তিকা তামিল  ২০১৯ গারা আকাশ্মিকা কন্নড়

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কালিকটের অভিনেত্রী
বিষয়শ্রেণী:জীবিত ব্যক্তি